**FELSŐOKTATÁSI HALLGATÓI MOBILITÁSI**

**TÁMOGATÁSI SZERZŐDÉS**

Jelen **szerződés** (a továbbiakban: **Szerződés**) az alábbi felek között jön létre:

Egyrészről **az Intézmény** Állatorvostudományi Egyetem

Cím: 1078, Budapest, István utca 2.

amelyet a jelen **Szerződés** aláírásakor Dr. Bartha Tibor, Nemzetközi ügyekért felelős Igazgató, Rektori Főtanácsadó, nko@univet.hu képvisel

**másrészről**

**Résztvevő** **……,** a továbbiakban a **Résztvevő**,

|  |  |  |
| --- | --- | --- |
| Születési idő: ….. |  | Állampolgárság: magyar |
| Cím: …..  Értesítési cím: ….. | | |
| Telefon: …. |  | E-mail: …. |
| Neme: ….. |  | Tanév: |
| Tanulmányi szint: mester |  | Befejezett felsőoktatási évek száma: … |
| Tématerület: Állatorvostudomány  Adóazonosító: ….. |  | Kód: 0841 |

Bankszámla, amelyre a pénzügyi támogatás fizetendő: …..

Bankszámla tulajdonosa (ha a **Résztvevő**től különböző személy): ….

Bank neve: …..

BIC/SWIFT szám: ….

Bankszámla/IBAN szám: ….

Fogadó Intézmény:…..

Fogadó Intézmény Országa:….

Az **Intézmény** és a **Résztvevő** megállapodtak az alábbi feltételekben és a **Szerződés** szerves részét képező **melléklet**ben:

1.sz. melléklet Mobilitási megállapodás

A **Szerződésben** megállapított feltételek a **melléklet**ben megállapított rendelkezésekkelszemben elsőbbséget élveznek.

A pénzügyi támogatás az alábbi támogatásokat tartalmazza:

**x Hosszú távú fizikai mobilitás pénzügyi alaptámogatása**

☐ Rövid távú fizikai mobilitás pénzügyi alaptámogatása

Kiválósági programmal kapcsolatos támogatások:

☐ pénzügyi alaptámogatás

☐ utazási támogatás

☐ lakhatási támogatás

☐ tandíj támogatás

1. A **SZERZŐDÉS** TÁRGYA
   1. Jelen **Szerződés** a Pannónia Ösztöndíjprogram keretein belül végzett hallgatói mobilitási tevékenységgel, kiválósági programban való részvétellel kapcsolatos jogokat és kötelezettségeket szabályozza.
   2. Az **Intézmény** a **Résztvevő** számára támogatást nyújt ahhoz, hogy a Pannónia Ösztöndíjprogram keretein belül szakmai gyakorlati mobilitási tevékenységet folytasson.
   3. A **Résztvevő** elfogadja a 3. pontban meghatározott összegű pénzügyi támogatást, és vállalja, hogy az 1. számú mellékletben rögzített mobilitási tevékenységet végrehajtja.
   4. A **Szerződés** módosítását, beleértve a kezdő és befejező dátum megváltoztatását is, levélben vagy e-mailben küldött hivatalos értesítéssel lehet kérvényezni; a módosítás csak kölcsönös megegyezés esetén válik érvényessé.

2. HATÁLYBA LÉPÉS ÉS A MOBILITÁS IDŐTARTAMA

2.1 A **Szerződés** azon a napon lép hatályba, amelyen a két fél közül utolsóként aláíró szerződő fél azt aláírja.

2.2 A mobilitás kezdőnapja 2024.09.01., zárónapja 2024.10.31.

2.3 A **Szerződés** által lefedett időszak a következőkből áll:

* **fizikai mobilitási időszak 2024.09.01., 2024.10.31. között, 60 nap**

3. PÉNZÜGYI TÁMOGATÁS

3.1 A mobilitási időtartamra nyújtandó pénzügyi támogatás kiszámítása a Pannónia Ösztöndíjprogram támogatása tárgyában a Támogató és az Intézmény között létrejött támogatói okirat mellékletét képező Végrehajtási útmutatóban ismertetett szabályok alapján történik.

3.2 A **Résztvevő** 60 nap fizikai mobilitásra kap támogatást.

3.3 A tartózkodási időtartam meghosszabbítására vonatkozóan az **Intézmény**hez küldött kérelmet az eredetileg tervezett mobilitási időszak vége előtt lehet beterjeszteni a 2.2. pontban foglaltak figyelembevételével. Amennyiben az **Intézmény** hozzájárul, a hosszabbítás tényét **szerződés**-módosításban kell rögzíteni.

3.4 Hivatkozással a 3.1. pontra az **Intézmény** a **Résztvevő** számára **750 000,-Ft** támogatást nyújt. A támogatás összege az alábbi tételeket tartalmazza: *hosszú távú fizikai mobilitás pénzügyi alaptámogatása 375.000.-Ft/hó.*

3.5 Az utazási támogatással, lakhatási támogatással és tandíjtámogatással kapcsolatban felmerült költségek elszámolása a benyújtott és jóváhagyott támogatási kérelem alapján, a **Résztvevő** által benyújtott elszámolási dokumentáció alapján történik.

3.6. Az elszámolás alapjául az alábbi dokumentumok szolgálnak:

A 3.4. pontban foglalt támogatás felhasználására vonatkozóan: *időtartam igazolás / szakmai gyakorlati igazolás / hallgatói beszámoló*

3.7 A pénzügyi támogatás nem nyújtható a más hazai költségvetésből nyújtott (beleértve az EU által társfinanszírozott) támogatás által már fedezett költségek megtérítésére.

3.8 A 3.7. pontban foglalt rendelkezés figyelembevétele mellett, a pénzügyi támogatás más támogatási forrásokkal összeegyeztethető, beleértve a szakmai gyakorlatért, vagy extra feladatokért kapott esetleges javadalmazást is, amennyiben a **Résztvevő** maradéktalanul eleget tesz az 1. sz. mellékletben felsorolt feladatainak.

4. FIZETÉSI FELTÉTELEK

4.1

A kifizetést a Résztvevő számára legkésőbb az alábbiak közül leghamarabb bekövetkező dátumon kell teljesíteni:

- a mobilitási időtartam kezdőnapján,

- a Szerződés mindkét fél általi aláírásának napját 30 naptári napot követően.

- a 3.4 pontban meghatározott összeg 100%-át legkésőbb a mobilitási időtartam kezdő napján

- a 3.4. pontban meghatározott összeg fennmaradó részét a Résztvevő által benyújtott beszámoló elfogadását követő 30 napon belül.

5. VISSZAFIZETÉS

5.1 Ha a **Résztvevő** a **Szerződést** a mobilitás záródátumát megelőzően felmondja, vagy a **Szerződés**sel kapcsolatban nem a mobilitásra vonatkozó szabályok szerint jár el, köteles visszafizetni a támogatás számára kifizetett összegét, kivéve, ha az **Intézménnyel** máshogy nem állapodnak meg. Ilyen megállapodás minden esetben a Nemzeti Irodának történő előzetes jelzés és jóváhagyás után történhet.

6. BIZTOSÍTÁS

6.1 Az **Intézmény** meggyőződött róla, hogy a **Résztvevő** rendelkezik a mobilitáshoz megfelelő biztosítással.

6.2 A biztosítás megfelelő összegű egészségbiztosítást: balesetbiztosítást és felelősségbiztosítást is tartalmaz.

6.3 A biztosítást a **Résztvevő** kötötte.

7. NYELVTUDÁS SZINTJE

7.1 A **Résztvevő**nek **angol** nyelvből a mobilitási időtartam kezdete előtt már megszerzett vagy addig megszerzendő nyelvi kompetencia szintje **B2**.

8. EGYÉNI BESZÁMOLÓ

8.1 A **Résztvevő** a mobilitás záródátumát követő 30 napon belül köteles kitölteni és benyújtani beszámolóját papír alapon a Nemzetközi Kapcsolatok osztályának címezve az [nko@univet.hu](mailto:nko@univet.hu) email címen. A beszámoló benyújtását elmulasztó **Résztvevő**től az **Intézmény** részben vagy egészben visszakövetelheti a kifizetett támogatást.

9. ETIKA ÉS ÉRTÉKREND

9.1 Etika: A mobilitást a legmagasabb etikai normáknak megfelelően és az irányadó EU-s, nemzetközi és nemzeti etikai jogszabályoknak megfelelően kell megvalósítani.

9.2 Értékrend: A Résztvevőnek el kell köteleznie magát az uniós alapértékek tiszteletben tartása mellett, és biztosítania kell azok tiszteletben tartását (mint például az emberi méltóság, a szabadság, a demokrácia, az egyenlőség, a jogállamiság és az emberi jogok – beleértve a kisebbségek jogait is – tiszteletben tartása).

9.3 Ha a Résztvevő megszegi az e pont szerinti bármely kötelezettségét, a támogatás csökkenthető.

10. ADATVÉDELEM

10.1 Mielőtt adatai elektronikusan rögzítésre kerülnek, az Intézmény ismerteti a Résztvevővel a megfelelő adatvédelmi nyilatkozatot.

10.2 A Szerződésben szereplő személyes adatok feldolgozása az Európai Parlament és a Tanács (EU), a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679 sz. rendelete (általános adatvédelmi rendelet/GDPR), illetve az információs önrendelkezési jogról és az információszabadságról szóló 2011. CXII. törvény (Info. tv.) szerint történik. Ezen adatok feldolgozását a partnerszervezetek, a Tempus Közalapítvány és a Kulturális és Innovációs Minisztérium kizárólag a Szerződés teljesítése és annak felülvizsgálata céljából végezheti.

10.3 A Résztvevő személyes adataihoz, írásbeli kérelmére, hozzáférést kaphat és a nem megfelelő, hiányos információt kijavíthatja. Személyes adatai feldolgozásával kapcsolatban az Intézményhez és/vagy a Tempus Közalapítványhoz kérdéseket intézhet. A Résztvevő adatainak használatával kapcsolatban élhet panasszal.

11. A **SZERZŐDÉS** MEGSZÜNTETÉSE

11.1 Abban az esetben, ha a Résztvevő a Szerződés szerinti valamelyik kötelezettségét nem teljesíti, az irányadó jog szerint alkalmazandó jogkövetkezmények mellett, az Intézmény jogosult felmondani, vagy felbontani a Szerződést, minden további jogi megkötés nélkül, amennyiben a Résztvevő az ajánlott levélben közölt felszólítás kézhezvételét követő egy hónapon belül sem teszi meg a megfelelő lépéseket.

11.2 Amennyiben a Résztvevő vis maiorra – azaz általa nem befolyásolható, előre nem látható, kivételes helyzetre vagy eseményre hivatkozva, amely nem tulajdonítható a saját vagy közreműködőjük, kapcsolódó szervezeteik vagy a teljesítésben érintett harmadik személyek hibájának vagy gondatlanságának – hivatkozva szünteti meg a Szerződést, a mobilitási időtartam valós teljesítésének megfelelően neki járó támogatási összegre jogosult, a Szerződésben meghatározottak szerint. A fennmaradó támogatási összeget vissza kell téríteni.

11.3 Ha a Résztvevő a vis maior helyzettel összefüggésben felmerült rendkívüli költségei vonatkozásában vis maior kérelmet szeretne benyújtani, azt legkésőbb a mobilitás záródátuma után 15 napon belül kell megtennie. A kérelmet az Intézmény által meghatározott módon és formában, az összes alátámasztó dokumentummal együtt kell benyújtani, melyet az Intézmény tételes javaslattétellel továbbít a Tempus Közalapítványnak elbírálásra. Ha az elbírálás során a Tempus Közalapítvány hiánypótlást kér, annak benyújtására az Intézményi felszólítástól számítva 30 nap áll a Résztvevő rendelkezésére. Amennyiben a megadott határidőre nem érkezik be a hiánypótlás, akkor a Tempus Közalapítvány a rendelkezésére álló dokmentumok alapján hozza meg a döntést. A Résztvevő vis maior kérelmét a döntés meghozataláig visszavonhatja.

12. ELLENŐRZÉSEK ÉS VIZSGÁLATOK

12.1 A **Szerződés**ben részes felek kötelesek a Kulturális és Innovációs Minisztérium, a Tempus Közalapítvány, vagy utóbbi intézmények által meghatalmazott más külső szerv részére az általuk kért részletes információt átadni annak ellenőrzése érdekében, hogy a mobilitási időszak és a **Szerződés** megfelelően teljesültek-e. A támogatás jogosságát, valamint a támogatás felhasználását az Állami Számvevőszék, a Kormányzati Ellenőrzési Hivatal, a Magyar Államkincstár, továbbá jogszabályban erre feljogosított szervek is ellenőrizhetik. Az ellenőrzések lefolytatására a beszámoló elfogadását követő 5 (öt) évig kerülhet sor, a Résztvevő eddig az időpontig köteles megőrizni a jogviszonyban keletkezett dokumentumokat.

13. FELELŐSSÉG

13.1 A jelen **Szerződés**t aláíró felek felmentik a másik felet a jelen **Szerződés** teljesítése következtében bekövetkező károkért való felelősség(re vonás) alól, hacsak az ilyen károk nem a másik fél, vagy annak munkatársai súlyos és szándékos s**zerződés**szegő magatartásának eredményeként következnek be.

13.2 A Tempus Közalapítvány, a Kulturális és Innovációs Minisztérium, illetve ezek munkatársai nem vonható(k) felelősségre a mobilitás időtartama alatt bekövetkező károkat érintő igényekkel kapcsolatban. Következésképpen, a Tempus Közalapítvány és a Kulturális és Innovációs Minisztérium, nem fogad az ilyen igényekhez kapcsolódó kártérítési igényt sem.

14. IRÁNYADÓ JOG ÉS BÍRÓSÁGI ILLETÉKESSÉG

14.1 A **Szerződés**re a magyar jogszabályok az irányadók.

14.2 Ha jelen **Szerződés** értelmezésével, alkalmazásával vagy érvényességével kapcsolatban az **Intézmény** és a **Résztvevő** között felmerült vita békés úton nem oldható meg, kizárólagos hatáskörrel az irányadó jog szabályai által meghatározottak szerint illetékességgel rendelkező bíróság jár el.

ALÁÍRÁSOK

|  |  |  |
| --- | --- | --- |
|  |  |  |
| **Résztvevő**  NÉV |  | **Intézmény** képviseletében  Dr. Bartha Tibor, Nemzetközi ügyekért felelős Igazgató, Rektori Főtanácsadó |

Kelt: Budapest, 2025. Kelt: Budapest, 2025.

1.sz. melléklet:Mobilitási megállapodás